b"\n_START_ARTICLE_\nPr\xc3\xb2polis\n_START_PARAGRAPH_\nPr\xc3\xb2polis \xc3\xa9s una subst\xc3\xa0ncia resinosa feta per les abelles amb diverses utilitats._NEWLINE_Les abelles obtenen el pr\xc3\xb2polis dels borrons de diverses esp\xc3\xa8cies d'arbres pi, castanyer, roure, etc. i la barregen amb cera. Dins del rusc \xc3\xa9s utilitzat per tapar qualsevol forat o embalsamar els cossos d'insectes o petits animals com ratolins que hagin entrat al rusc i les abelles no siguin capaces de treure. Amb pr\xc3\xb2polis les abelles enganxen les tapes dels rusc, per exemple, per tal que quedi immobilitzat. _NEWLINE_En l'antiguitat ja s'usava el pr\xc3\xb2polis en cosm\xc3\xa8tica i actualment \xc3\xa9s un producte molt valorat per la qual cosa s'introdueixen en el rusc alguns dispositius perqu\xc3\xa8 les abelles l'omplin d'aquesta subst\xc3\xa0ncia i es pugui recollir f\xc3\xa0cilment."